આ બાબતની જાણ સીમાનાં માતાને થતાં તેના ઘરવાળાઓએ ઉક્ત અજાણ્યા શખ્શને પકડવાની યોજના બનાવી હતી અને તેની સમજ સીમાને પણ આપી હતી. નિર્ધારિત વાતચીત મુજબ સીમા અને તેની મિત્ર રીમા શાળાએ ગયા હતા. સીમાના પિતા તથા અન્ય સંબંધીઓ થોડા થોડા અંતરે ગોઠવાઇ ગયા હતા. સીમા જેવી એક લારી-ગલ્લા પાસે ઉભી હતી ત્યારે એક અજાણ્યાએ સીમાને કલર પેનનું બોક્સ આપ્યું હતુ તુરંત સીમાએ ઇશારો કરતાં તેના પિતા તથા સંબંધીઓ ત્યાં ધસી ગયા હતા અને ઉક્ત શખ્શને પકડી લીધો હતો.